|  |  |
| --- | --- |
| http://www.crna.si/pct/grb150web.jpg | **Občina ČRNA NA KOROŠKEM****Center 101****2393 ČRNA NA KOROŠKEM**Telefon: 02 870 48 10Fax: 02 870 48 21e-mail: obcina@crna.si |

**Datum: 20.10.2020**

**OBRAZLOŽITEV**

**ZA 12. REDNO SEJO OBČINSKEGA SVETA**

**TOČKA: 2**

|  |  |
| --- | --- |
| **NASLOV:** | Obravnava in sprejem Letnega poročila o delu Medobčinskega redarstva občin Mežiške doline za leto 2019 |
|  |  |
| **PREDLAGATELJ:** | mag. Romana Lesjak, županja Občine Črna na Koroškem |
|  |  |
| **PRAVNA PODLAGA:** | Odlok o ustanovitvi organa skupne občinske uprave – Medobčinska uprava občin Mežiške doline – Uradno glasilo slovenskih občin, št. 23/2015) |
|  |  |
| **FAZA SPREJEMANJA:****OCENA FINANČIH POSLEDIC:** | Enofazni postopekZbrana sredstva so namenski prihodek občinskega proračuna. |
|  |  |
| **POROČEVALEC:** | Poroča Rajko Lesjak, predsednik odbora za komunalne zadeve, urejanje prostora in varstvo okolja |

**OBRAZLOŽITEV:**

Decembra leta 2006 je bil sprejet Zakon o občinskem redarstvu (Ur.l. RS št. 139/2006), ki ureja pristojnosti občine za ustanovitev in organizacijo ter določitev delovnega področja in nalog občinskega redarstva, določa pogoje za opravljanje nalog pooblaščenih uradnih oseb občinskega redarstva, pooblastila, uniformo, označbe in opremo občinskih redarjev ter vsebino in način vodenja evidenc. Medobčinsko redarstvo občin Mežiške doline je bilo ustanovljeno 19.12.2012 s sprejetjem Odloka o ustanovitvi in organizaciji skupne občinske uprave Medobčinska uprava občin Mežiške doline (Uradno glasilo slovenskih občin, št. 23/2015). Z odlokom so občine Ravne na Koroškem, Prevalje, Mežica in Črna na Koroškem na podlagi Zakona o lokalni samoupravi ter statutov občin soustanoviteljice Medobčinskega redarstva občin Mežiške doline. Z odlokom je določeno, da je sedež Medobčinske uprave na Ravnah na Koroškem, Gačnikova pot 5, Ravne na Koroškem. Medobčinsko redarstvo deluje kot prekrškovni organ na celotnem območju občin ustanoviteljic in je pristojno:

- delovati v skladu z Zakonom o občinskem redarstvu, Zakonom o prekrških, Zakonom o splošnem upravnem postopku in z občinskimi odloki,

- nadzorovati izvajanje Zakona o pravilih cestnega prometa, Zakona o cestah, Zakona o varstvu javnega reda in miru ter vseh drugih zakonov in občinskih odlokov v tistih določilih, ki ji podeljujejo pristojnost nadzora,

- voditi prekrškovne postopke,

- voditi upravni postopek,

- sodelovati z policijsko postajo,

- odločati o podanih ugovorih in zahtevah za sodno varstvo,

- opozarjati na nepravilnosti in pomanjkljivosti iz drugih področij dela upravnih organov in drugo.

V občini Črna na Koroškem je bilo v letu 2019 zabeleženih 23 prekrškov. 3 prekrški so vezani na prehode za pešce, steze za pešce in pločnike. 4 prekrški so vezani na ustavitev in parkiranje, 2 prekrška sta vezana na zaznamovana mesta na vozišču ali niši, ki je rezervirana za avtobuse, 2 prekrška sta vezana na parkiranje na prometnih površinah, 3 prekrški so vezani na parkiranje na vozišču v naselju, 1 prekršek na ustavitev in parkiranje kjer je to prepovedano s signalizacijo, ter 3 prekrški na nošenje otroške čelade, parkiranje na parkirnem prostoru za invalide, voženj na kolesu druge osebe, parkiranje v nasprotju s predpisanimi označbami ter 5 prekrškov vezanih na nevarovano vodenje psov s povodcem.

**SKLEP ODBORA ZA KOMUNALNE ZADEVE, UREJANJE PROSTORA IN VARSTVO OKOLJA:**

**Odbor za komunalne zadeve, urejanje prostora in varstvo okolja se je seznanil z Letnim poročilom Medobčinskega redarstva občin Mežiške doline za leto 2019 in predlaga občinskemu svetu, da ga po obravnavi sprejme.**

**PREDLOG SKLEPA:**

**Občinski svet občine Črna na Koroškem se je seznanil z Letnim poročilom o delu Medobčinskega redarstva občin Mežiške doline za leto 2019 in ga sprejema.**

PRIPRAVILA:

Mojca Dimnik, višja svetovalka

|  |  |
| --- | --- |
|  | **Občina ČRNA NA KOROŠKEM****Center 101****2393 ČRNA NA KOROŠKEM**Telefon: 02 870 48 10Fax: 02 870 48 21e-mail: obcina@crna.si |

**Datum: 21. 10. 2020**

 **OBRAZLOŽITEV**

**ZA 12. REDNO SEJO OBČINSKEGA SVETA**

**TOČKA:**

|  |  |
| --- | --- |
| **NASLOV:** | Obravnava in sprejem predloga Odloka o občinskem prostorskem načrtu (OPN) občine Črna na Koroškem  |
|  |  |
| **PREDLAGATELJ:** | Mag. Romana LESJAK, županja in Odbor za komunalne zadeve, urejanje prostora in varstvo okolja |
|  |  |
| **PRAVNA PODLAGA:** | Zakon o prostorskem načrtovanju (Uradni list RS, št. 33/07, 70/08 – ZVO-1B, 108/09, 80/10 – ZUPUDPP, 43/11 – ZKZ-C, 57/12, 57/12 – ZUPUDPP-A, 109/12, 76/14 – odl. US, 14/15 – ZUUJFO in 61/17 – ZUreP-2), Pravilnik o vsebini, obliki in načinu priprave občinskega prostorskega načrta ter pogojih za določitev območij sanacij razpršene gradnje in območij za razvoj in širitev naselij (Uradni list RS, št. 99/07 in 61/17 – ZUreP-2), Pravilnik o prikazu stanja prostora (Uradni list RS, št. 50/08 in 61/17 – ZUreP-2) ter Statuta Občine Črna na Koroškem (Uradno glasilo slovenskih občin št. 12/2017, 59/17) |
|  |  |
| **FAZA SPREJEMANJA:** | Druga obravnava |
| **POROČEVALCI:** | Predstavniki podjetja KALIOPA d.o.o., Rajko LESJAK, predsednik Odbora za komunalne zadeve, urejanje prostora in varstvo okolja in Marina Leskovec, predsednica Odbora za gospodarstvo in razvoj občine |

**OBRAZLOŽITEV:**

# UVOD

OPN je prostorski akt, s katerim se, ob upoštevanju usmeritev iz državnih prostorskih aktov, razvojnih potreb občine in varstvenih zahtev, določijo cilji in izhodišča prostorskega razvoja občine Črna na Koroškem, načrtujejo prostorske ureditve lokalnega pomena ter določijo pogoji umeščanja objektov v prostor (v nadaljnjem besedilu: prostorski izvedbeni pogoji).

OPN je pripravljen skladno z veljavno zakonodajo:

* Zakon o prostorskem načrtovanju (Uradni list RS, št. 33/07, 70/08 – ZVO-1B, 108/09, 80/10 – ZUPUDPP, 43/11 – ZKZ-C, 57/12, 57/12 – ZUPUDPP-A, 109/12, 76/14 – odl. US, 14/15 – ZUUJFO in 61/17 – ZUreP-2),
* Pravilnik o vsebini, obliki in načinu priprave občinskega prostorskega načrta ter pogojih za določitev območij sanacij razpršene gradnje in območij za razvoj in širitev naselij (Uradni list RS, št. 99/07 in 61/17 – ZUreP-2),
* Pravilnik o prikazu stanja prostora (Uradni list RS, št. 50/08 in 61/17 – ZUreP-2) in
* resorna zakonodaja.

OPN je podlaga za izdajo gradbenih dovoljenj v skladu s predpisi, ki urejajo graditev, in določa pogoje za druge posege v prostor, razen na območjih, kjer je z OPN predvidena izdelava OPPN.

**2. POSTOPEK PRIPRAVE**

Občina Črna na Koroškem je pristopila k pripravi OPN v letu 2008, formalno pa se je postopek priprave pričel s sklepom o začetku priprave OPN v letu 2011. Izdelane so bile številne strokovne podlage, organizirane urbanistične delavnice in pogovori z občani. V okviru osnutka OPN je bilo na zahtevo pristojnega ministrstva izdelano tudi okoljsko poročilo. Občinski prostorski načrt je bil skupaj z okoljskim poročilom posredovan pristojnim nosilcem urejanja prostora, ki so na osnutek podali prvo mnenje.

Na podlagi prvih mnenj ter uskladitve OPN z okoljskim poročilo je bil izdelan dopolnjen osnutek OPN.

Dopolnjen osnutek OPN in Okoljsko poročilo je Občina, skladno z zakonom, javno razgrnila in omogočila javnosti, da poda pripombe (julij 2015).

Občina je pripombe in predloge javnosti preučila in do njih zavzela stališča, ki so sočasno z drugo javno razgrnitvijo objavljena skladno ZPNačrt.

Nadaljevanje postopka priprave OPN po drugi javni razgrnitvi:

Postopek priprave se je nadaljeval s pregledom prispelih pripomb. Občina je sprejela stališča do pripomb z javne razgrnitve, ki so bila objavljena na krajevno običajen način in v svetovnem spletu.

Na podlagi zavzetih stališč je bil pripravljen predlog OPN, ki je bil posredovan pristojnim NUP (december 2017). Ti so podali druga mnenja k predlogu OPN.

Ministrstvo, pristojno za varstvo okolja, je po prejetih ključnih mnenjih odločilo o sprejemljivosti vplivov izvedbe OPN na okolje, skladno z zakonom, ki ureja varstvo okolja .

Usklajen predlog OPN je predložen Občinskemu svetu Občine Črna na Koroškem v drugo branje ter sprejem OPN na Občinskemu svetu;

Po sprejemu sledi objava odloka o OPN v uradnem glasilu.

**3. USKLAJEVANJE Z NOSILCI UREJANJA PROSTORA**

V času javne razgrnitve je bilo dobre tri četrtine pripomb prepoznanih kot sprejemljivih in vključenih v predlog OPN. V kolikor so bile vključene v spremembo namenske rabe ali v pisni del (odlok) zemljišča, so bili utemeljene na podlagi enotnih kriterijev.

Predlog OPN je bil v decembru 2017 posredovan nosilcem urejanja prostora (NUP), ki so morali preveriti ali so bili pri pripravi predloga OPN upoštevane smernice z njihovega delovnega področja in ali je bila upoštevana resorna zakonodaja. Največ časa je Občina usklajevala nove predloge, ki so bili podani po javni razgrnitvi, saj so ti za NUP predstavljali nove pobude in v času osnutka OPN niso bili podrobneje obrazloženi. Usklajevanje z NUP je, zaradi vključevanja novih pobud v OPN, spremenjenih predpisov, vključevanja resorja pristojnega za zdravje ter usklajevanja določenih grafičnih podlag trajalo 2 leti in 9 mesecev. V okviru usklajevanja predloga je bilo treba:

* dopolniti elaborat posegov na kmetijska zemljišča,
* dodatno utemeljiti nove predloge spremembe namenske rabe,
* predložiti obrazce s podatki o kmetijskih gospodarstvih za širitve stavbnih zemljišč v korist kmetij,
* uskladiti Prikaz stanja prostora s podatki NUP,
* umakniti ali racionalizirati predloge, s katerimi se NUP niso strinjali in prilagoditi namensko rabo,
* dopolniti / popraviti določene izvedbene pogoje v odloku in
* uskladiti tabelo glede dopustnosti postavitve nezahtevnih in enostavnih objektov po posameznih podrobnejših namenskih rabah prostora.

**4. VSEBINA OPN**

STRATEŠKI DEL OPN - cilji

* razvoj dejavnosti: turizem (razvoj nastanitvenih kapacitet- kot dopolnilna dejavnost na kmetiji ali v obliki kampov in njim podobnim oblikam nastanitve), šport (razvoj smučišča s spremljajočimi dejavnostmi, kolesarske poti, dodatna ponudba – zipline, pohodništvo itd.) gospodarske dejavnosti (obrtne in podporne dejavnosti industriji), kmetijstvo in gozdarstvo;
* sanacija degradiranega prostora (predvsem v urbaniziranih območjih Črne in Žerjava, kjer so vidne posledice industrijske dejavnosti in rudarstva, preprečevanje konfliktov med dejavnostmi- bivanje / industrija in iskanje rešitev za dolgoročno rešitev problemov zaradi degradiranega prostora);
* ohranjanje prepoznavnih značilnosti občine (celki, rudarska poselitev, gozdarska poselitev, ohranitev kulturne dediščine, naravne vrednote itd.);
* razvoj prometne, energetske in komunalne infrastrukture
* pozitivna naravnanost do kmetijstva ter razvoj posameznih kmetij, ki naj bodo skupaj z dopolnilnimi dejavnostmi zasnovane tako, da je lahko kljub svoji samozadostnosti povezana z ostalimi, v skupno ponudbo turizma in kmetijstva;
* ohranja se značilna rudarska poselitev kot posebna kulturna dediščina;
* razvoj infrastrukture in energetske samooskrbe, ki mora slediti razvojnim potrebam drugih dejavnosti, a hkrati skrbeti za varovanje kvalitetnih prvin okolja.

IZVEDBENI DEL OPN

Izvedbeni del je sestavljen iz tekstualnega in grafičnega dela.

TEKSTUALNI DEL obsega:

* splošne prostorske izvedbene pogoje, ki veljajo za celotno občino,
* podrobnejši prostorski izvedbeni pogoji so vezani na posamezna območja podrobnejše namenske rabe in
* posebni prostorski izvedbeni pogoji, ki veljajo za posamezne enote urejanja prostora.

Območja osnovne namenske rabe se delijo na:

* stavbna zemljišča: območja stanovanj, centralnih dejavnosti, območja proizvodnih dejavnosti, ki so pretežno namenjena industrijskim, posebna območja (kot so območja za turizem), območja zelenih površin, območja prometne, energetske in okoljske infrastrukture ter površine razpršene poselitve.
* ne stavbna zemljišča: kmetijska, gozdna, vodna zemljišča ter
* območja drugih zemljišč, kot je območje mineralnih surovin.

Podrobnejša določila, usmerjajo oblikovanje in način umeščanja objektov ali prostorskih ureditev v prostor in določajo:

* namembnost, lego, velikost in oblikovanje objektov,
* pogoje glede parcelacije,
* priključevanje objektov na gospodarsko javno infrastrukturo in grajeno javno dobro,
* pogoje glede celostnega ohranjanja kulturne dediščine, ohranjanja narave, varstva okolja in naravnih dobrin, varstva pred naravnimi in drugimi nesrečami, obrambe ter varovanja zdravja ljudi ter
* nova urbanistična oblikovna in funkcionalna merila ter pogoje (faktorji zazidanosti in faktor izrabe zemljišča, delež odprtih bivalnih površin, zahteve glede osončenja, umeščanje pomožnih objektov itd.).

GRAFIČNI DEL prikazuje namensko rabo prostora z enotami urejanja, potek gospodarske (javne) infrastrukture in grajenega javnega dobra ter območja, ki se urejajo s podrobnejšimi izvedbenimi akti (OPPN).

**5. BILANCA SPREMEMB V GRAFIČNEM DELU**

Občina je na podlagi bilance površin osnovne namenske rabe v OPN zmanjšala površine kmetijskih zemljišč za 514 ha in zmanjšala površine stavbnih zemljišč za 61,6 ha. Na račun tega so se bistveno povečala gozdna zemljišča za 492,7 ha, na novo pa so se določila druga zemljišča (19,3 ha) in vodna zemljišča površinskih voda (63,7 ha).

Tabela: Bilanca površin po osnovni namenski rabi iz Plana in predloga OPN

|  |  |  |  |
| --- | --- | --- | --- |
| ONRP | PLAN (ha) | PREDLOG OPN (ha) | RAZLIKA PLAN - PREDLOG OPN (ha) |
| KMETIJSKA ZEMLJIŠČA | 1899,4 | 1385,3 | -514,1 |
| STAVBNA ZEMLJIŠČA | 277,2 | 215,6 | -61,6 |
| GOZDNA ZEMLJIŠČA | 13410,4 | 13903,0 | 492,7 |
| DRUGA ZEMLJIŠČA |   | 19,3 | 19,3 |
| VODNA ZEMLJIŠČA |   | 63,7 | 63,7 |

Predlog Odloka o OPN sta obravnavala Odbor za komunalne zadeve, urejanje prostora in varstvo okolja in Odbor za gospodarstvo in razvoj občine na skupni seji dne 20.10.2020 in sprejela naslednji sklep:

*SKLEP:*

*Odbor za komunalne zadeve, urejanje prostora in varstvo okolja in Odbor za gospodarstvo in razvoj občine sta na skupni seji obravnavala in se seznanila z vsebino Odloka o občinskem prostorskem načrtu (OPN) občine Črna na Koroškem in predlagata občinskemu svetu, da ga sprejme.*

**PREDLOG SKLEPA:**

**Občinski svet Občine Črna na Koroškem, skladno z 52. členom Zakona o prostorskem načrtovanju, sprejme Odlok o občinskem prostorskem načrtu Občine Črna na Koroškem.**

Gradivo pripravili:

* pripravljavci OPN,
* Irena Nagernik, tajnica občinske uprav

|  |  |
| --- | --- |
|  | **Občina ČRNA NA KOROŠKEM****Center 101****2393 ČRNA NA KOROŠKEM**Telefon: 02 870 48 10Fax: 02 870 48 21e-mail: obcina@crna.si |

Datum: 20.10.2020

**OBRAZLOŽITEV**

**ZA 12. REDNO SEJO OBČINSKEGA SVETA:**

**TOČKA 5**

|  |  |
| --- | --- |
| **NASLOV AKTA:** | Obravnava in sprejem poročila o poteku likvidacijskega postopka, sklepa o razdelitvi premoženja in sklepa o deponiranju poslovnih knjig javnega zavoda Koroško višje in visokošolsko središče |
|  |  |
| **PREDLAGATELJ:** | Javni zavod Koroško višje in visokošolsko središče |
|  |  |
| **PRAVNA PODLAGA:** | Zakon o zavodih (Ur. L. RS, št. 12/91, [8/96](http://www.uradni-list.si/1/objava.jsp?urlurid=1996379), [36/00](http://www.uradni-list.si/1/objava.jsp?urlurid=20001687) - ZPDZC in [127/06](http://www.uradni-list.si/1/objava.jsp?urlurid=20065348) – ZJZP), Zakon o gospodarskih javnih službah (Ur. L. RS, št. 65/09 – UPB in spremembe), Statut občine Črna na Koroškem (Uradno glasilo slovenskih občin št. 12/2017, 59/2017) |
|  |  |
| **POROČEVALECA:** | Irena Nagernik, tajnica občinske uprave in Mitja Pranjič, predsednik Statutarno pravne komisije. |

**OBRAZLOŽITEV**:

Občinski svet Občine Črna na Koroškem in občinski sveti ostalih občin ustanoviteljic so v letu 2015 sprejeli Odlok o prenehanju Javnega zavoda Koroško višje in visokošolsko središče in Sklep o začetku likvidacije Javnega zavoda Koroško višje in visokošolsko središče, saj so bili uresničeni cilji, ki so bili zastavljeni ob ustanovitvi javnega zavoda, kar pomeni, da je s tem prenehalo tudi njegovo poslanstvo.

Na osnovi sprejetega odloka in sklepa so stekli nadaljnji postopki za likvidacijo javnega zavoda.

Likvidacijska upraviteljica je v skladu z določili 415. in 416. člena Zakona o gospodarskih družbah (Uradni list RS, št. 65/09 – UPB in spremembe) pripravila Zaključno poročilo o poteku likvidacijskega postopka in ga skupaj predlaganimi sklepi poslala v sprejem občinskim svetom občin ustanoviteljic.

Celotno Zaključno poročilo o poteku likvidacijskega postopka je v prilogi.

.

Zaključno poročilo o poteku likvidacijskega postopka je na svoji 5. dopisni seji obravnavala Statutarno pravna komisija in sprejela naslednje sklepe:

SKLEP 1

Statutarno pravna komisija se je seznanila s poročilom o poteku likvidacijskega postopka za Javni zavod Koroško višje in visokošolsko središče in predlaga občinskemu svetu, da poročilo ter sklep o razdelitvi premoženja in sklep o deponiranju poslovnih knjig javnega zavoda, ki niso bila predana Pokrajinskemu arhivu Maribor, in se, do uradnega uničenja, v skladu s 424. členom ZGD-1 hranijo pri Fakulteti za tehnologijo polimerov, katere glavni ustanovitelj je bil Javni zavod Koroško višje in visokošolsko središče, sprejme.

SKLEP 2:

Statutarno pravna komisija predlaga občinskemu svetu, da sprejme predlog likvidacijske upraviteljice, da se ustanovni vložek takratnega Javnega zavoda Koroško višje in visokošolsko središče, ki je bil namenjen za ustanovitev in začetek dela takratne Visoke šole za zdravstvene vede Slovenj Gradec, prenese na ustanoviteljico Mestno občino Slovenj Gradec in se seznani z ugotovitvijo likvidacijske upraviteljice, da Javni zavod Koroško višje in visokošolsko središče v likvidaciji nima premoženja, ki bi bilo na voljo za razdelitev po plačilu vseh obveznosti.

SKLEP 3:

Statutarno pravna komisija predlaga občinskemu svetu, da sprejme ugotovitveni sklep o zaključku likvidacijskega postopka in pooblašča likvidacijsko upraviteljico, da predlaga izbris zavoda iz sodnega registra.

**PREDLOG SKLEPOV:**

**SKLEP 1**

**Občinski svet Občine Črna na Koroškem se je seznanil z Zaključnim poročilom o poteku likvidacijskega postopka za Javni zavod Koroško višje in visokošolsko središče in ga potrjuje.**

**SKLEP 2**

**Občinski svet Občine Črna na Koroškem soglaša, da se ustanovni vložek takratnega Javnega zavoda Koroško višje in visokošolsko središče, ki je bil namenjen za ustanovitev in začetek dela takratne Visoke šole za zdravstvene vede Slovenj Gradec, prenese na ustanoviteljico Mestno občino Slovenj Gradec.**

**Občinski svet Občine Črna na Koroškem se je seznanil z ugotovitvijo, likvidacijske upraviteljice, da Javni zavod Koroško višje in visokošolsko središče v likvidaciji nima premoženja, ki bi bilo na voljo za razdelitev po plačilu vseh obveznosti.**

**SKLEP 3:**

**Občinski svet Občine Črna na Koroškem soglaša, da se poslovne knjige javnega zavoda, ki niso bila predane Pokrajinskemu arhivu Maribor, do uradnega uničenja, v skladu s 424. členom ZGD-1, hranijo pri Fakulteti za tehnologijo polimerov, katere glavni ustanovitelj je bil Javni zavod Koroško višje in visokošolsko središče.**

**SKLEP 4:**

**Občinski svet Občine Črna na Koroškem sprejme ugotovitveni sklep, da je likvidacijski postopek zaključen in pooblašča likvidacijsko upraviteljico, da predlaga izbris zavoda iz sodnega registra.**

PRIPRAVILA:

Irena Nagernik, tajnica občinske uprave